ເກົາຫຼີເໜືອ ຂູ່ວ່າ ຈະເຮັດສົງຄາມສັກສິດ ກັບ ສະຫະລັດ ແລະເກົາຫຼີໃຕ້
ເກົາຫຼີເໜືອ ຂົ່ມຂູ່ວ່າ ຈະເຮັດສົງຄາມສັກສິດ ຖ້າສະຫະລັດ ກັບເກົາຫຼີໃຕ້ ຍັງຈະດຳເນີນການ ກ່ຽວກັບການຊ້ອມລົບຮ່ວມ
ເກົາຫຼີເໜືອຂູ່ວ່າ ຈະເປີດສາກເຮັດສົງຄາມສັກສິດ ຖ້າເກົາຫຼີໃຕ້ແລະສະຫະລັດ ຍັງດຳເນີນ ການຕໍ່ໄປກ່ຽວກັບການຊ້ອມລົບທາງທະຫານປະຈຳປີທີ່ໄດ້ມີການວາງແຜນໄວ້ແລ້ວນັ້ນ ຄະນະກຳມະການປ້ອງກັນຊາດຂອງເກົາຫຼີເໜືອເອີ້ນການຊ້ອມລົບດັ່ງກ່າວນັ້ນວ່າເປັນການ ທ້າທາຍຕໍ່ສັນຕິພາບແລະຄວາມໝັ້ນຄົງໃນແຫຼມເກົາຫຼີ ແລະເປັນການດຳເນີນການເພື່ອທຳ ລາຍຢ່າງຈະແຈ້ງ ນອກນັ້ນ ຖະແຫຼງການຂອງຄະນະກຳມະການປ້ອງກັນຊາດຂອງເກົາຫຼີເໜືອ ຍັງໃຫ້ຮ່ອງ ຮອຍກ່ຽວກັບຄວາມເປັນໄປໄດ້ທີ່ອາດຈະມີການຕອບໂຕ້ທາງດ້ານນິວເຄລຍນຳດ້ວຍໂດຍ ເວົ້າວ່າ ອາວຸດນິວເຄລຍບໍ່ແມ່ນສະຫະລັດເປັນຜູ້ຜູກຂາດແຕ່ພຽງຝ່າຍດຽວແລະພຽງຢາງ ມີວິທີທີ່ຮ້າຍແຮງໄປກວ່າອາວຸດນິວເຄລຍຂອງສະຫະລັດອີກ ສະຫະລັດ ມີແຜນການທີ່ຈະທຳການຊ້ອມລົບທາງທະຫານ ຮ່ວມກັບເກົາຫຼີໃຕ້ ທີ່ເອີ້ນວ່າ “Key Resolve” ແຕ່ວັນທີ 27 ກຸມພາຫາວັນທີ 9 ມີນາແລະ “Foal Eagle” ແຕ່ວັນ ທີ 1 ມີນາຫາວັນທີ 30 ເມສາ ການຊ້ອມລົບແຕ່ລະຄັ້ງຈະມີທະຫານສະຫະລັດແລະເກົາ ຫຼີໃຕ້ເຂົ້າຮ່ວມຫຼາຍພັນຄົນ ເພື່ອທຳການຝຶກແອບໃນກົນລະຍຸດທີ່ອາດຈະມີການນຳໃຊ້ເພື່ອ ປົກປ້ອງເກົາຫຼີໃຕ້ຈາກການຮຸກຮານຂອງເກົາຫຼີເໜືອ